****

**Stručno povjerenstvo za upis djece u 1.razred**

**PRUPIS DJECE ZA 1. RAZRED OSNOVNE ŠKOLE ZA ŠKOLSKU GODINU 2021./2022.**

**Općenite informacije:**

**Pravo upisa u 1. razred osnovne škole imaju djeca koja do 1. travnja 2020. godine navršavaju šest godina života.**

Za djecu koja će šest godina navršiti do kraja tekuće godine (od 1.travnja do 31.prosinca 2021.g), a **nisu školski obveznici** roditelj/skrbnik *može najkasnije do 31. ožujka tekuće godine* **podnijeti zahtjev** Upravnom odjelu za povjerene poslove državne uprave Zadarske županije (Obrazac 6) za uvrštavanje djeteta u popis školskih obveznika. **Uz Obrazac 6** roditelj/skrbnik treba priložiti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta.

**Obrazac 6 (** **zahtjev)** koji podnose roditelji/skrbnici Upravnom odjelu za povjerene poslove državne uprave Zadarske županije,  bit će dostupan na web stranicama Zadarske županije, Upravni odjel za povjerene poslove državne uprave pod linkom *Obrasci,* Odsjek za Društvene djelatnosti, Pododsjek za obrazovanje, kulturu i šport.

Zahtjevi s **pripadajućom dokumentacijom** mogu se dostaviti  **skenirani** Uredu na *e-mail* marjana.reljic@zadarska-zupanija.hr , ili na adresu: Zadarska županija, Upravni odjel za povjerene poslove državne uprave, Odsjek za društvene djelatnosti, Zadar, Josipa Jurja Strossmayera 20.

Postupak utvrđivanja psihofizičkog stanja djece radi upisa u prvi razred osnovne škole provodi se u školi kojoj dijete pripada prema upisnom području.

**Predupis djeteta za prvi razred osnovne škole može se obaviti osobno, dolaskom roditelja u školu ili putem elektroničke pošte:**

1. **Prijava predupisa osobno, dolaskom jednog roditelja/skrbnika u školu uz poštivanje propisanih epidemioloških mjera:** roditelji dolaze uz prethodno provjerenu tjelesnu temperaturu, na ulazu u školu prijave se dežurnom, ostave podatke, dezinficiraju ruke i potplate te obavezno pravilno nose zaštitnu masku. Predupis će raditi stručne suradnice na traktu uprave Škole.
2. **Prijava predupisa djeteta putem elektroničke pošte.**

**Postupak:**

* Roditelji/skrbnici trebaju s mrežnih stranica OŠ Bartula Kašića <http://www.os-bkasica-zadar.skole.hr/> preuzeti, popuniti i spremiti *obrazac 1.*
* Popunjeni *obrazac 1*  dostaviti Školi na e-adresu: predupis2021@gmail.com u navedenim terminima predupisa.
* Nakon što roditelji/skrbnici Školi dostave popunjeni *obrazac 1*, stručne suradnice će zaprimiti podatke o djetetu, roditeljima/skrbnicima dati povratnu informaciju o prijavi djeteta te istim putem dostaviti potrebne obavijesti i upute za postupak utvrđivanja psihofizičke spremnosti radi upisa djeteta u školu.

**Prijavu djece dorasle za upis u prvi razred osnovne škole u šk. god. 2021./22.**

provodit će djelatnice Stručne službe škole u Matičnoj školi Bartula Kašića u vremenu **od 1. do 5. veljače 2021.g. prema slijedećim terminima predupisa:**

|  |  |
| --- | --- |
| **DAN**  |  **VRIJEME PREDUPISA** |
| **Jutarnji termin**  | **Poslijepodnevni termin** |
| **Ponedjeljak, 1. veljače 2021.** | **8:00 – 12:00**  | **14:00 – 18:00** |
| **Utorak, 2. veljače 2021.** | **8:00 – 12:00**  | **14:00 – 18:00** |
| **Srijeda, 3. veljače 2021.**  | **8:00 – 12:00**  | **14:00 – 18:00** |
| **Četvrtak, 4. veljače 2021.** | **8:00 – 12:00**  | **14:00 – 18:00** |
| **Petak, 5. veljače 2021.** | **8:00 – 12:00**  | **14:00 – 18:00** |

1. Za predupis su **potrebni podaci** o djetetu, roditeljima/skrbnicima, kontakti i OIB djeteta. Dokumenti za dijete nisu potrebni. Roditelji na predupisu trebaju predbilježiti potrebu i želju za **produženi boravak djeteta.**
2. **Za Područne škole:** Bokanjac, Poljica, Žerava i Dračevac Ninski, predupis će se provoditi u Matičnoj školi osobnim dolaskom ili elektroničkom poštom.
3. Sve **informacije** o proceduri utvrđivanja psihofizičkog stanja djeteta i upisu djeteta u 1. razred roditelji/skrbnici će dobiti na predupisu.

**Važna napomena:** molimo poštovane roditelje da se drže propisane procedure i termina.

*Stručno povjerenstvo za utvrđivanje psihofizičkog stanja djeteta*

*Nada Meštrović, dipl. socijalni pedagog, predsjednica*

*Kontakt:* *nada.mestrovic1@skole.hr*

*Sl.mob. 099 545 92 59*